

**Προκήρυξη Υποβολής Προσφορών**

**Σκοπός :** Παγκόσμιο Πρωτάθλημα Αντισφαίρισης – Davis Cup 03-04.02.2024

**Τόπος διεξαγωγής**: Ολυμπιακό Γυμναστήριο Άνω Λιοσίων

**Ημερομηνίες διεξαγωγής**: 03-04.02.2024

**Ημερομηνία ανάρτησης:** 11-01-2024

**Ημερομηνία κατάθεσης προσφορών:** Τετάρτη 17-01-2024

**Αντικείμενο : ΑΣΦΑΛΙΣΤΙΚΗ ΚΑΛΥΨΗ ΑΘΛΗΤΩΝ-ΣΥΝΟΔΩΝ-ΘΕΑΤΩΝ**

**ΥΠΗΡΕΣΙΕΣ ΑΣΦΑΛΙΣΤΙΚΗΣ ΚΑΛΥΨΗΣ**

Είδος ασφαλιστικής κάλυψης: Αστική ευθύνη τρίτων

Ασφαλιζόμενα ποσά: Ανώτατο όριο Ευθύνης: € 1.500.000,00

Διάρκεια ασφαλιστικής κάλυψης: από Παρασκευή 26-01-2024 έως και Δευτέρα 05-02-2024

Αριθμός αθλητών-συνοδών: 36

Θεατές:8.500 άτομα ημερησίως

Προσωπικό υποστήριξης: περίπου 100 άτομα

**ΣΥΝΑΨΗ ΣΥΜΒΑΣΗΣ - ΤΡΟΠΟΣ ΠΛΗΡΩΜΗΣ**

Με τον επιλεγέντα ανάδοχο θα υπογραφεί σχετική σύμβαση, η οποία μεταξύ άλλων θα προβλέπει ότι το συμβατικό αντάλλαγμα θα καταβληθεί κατά το χρόνο υπογραφής του συμβολαίου με την έκδοση σχετικού παραστατικού του αναδόχου.

**ΕΜΠΕΙΡΙΑ**

Ο προσφέρων θα πρέπει να είναι αδειοδοτημένη ασφαλιστική εταιρεία.

**ΟΙΚΟΝΟΜΙΚΗ ΠΡΟΣΦΟΡΑ**

 Η οικονομική προσφορά κάθε ενδιαφερόμενου υποβάλλεται μέχρι την Τετάρτη 17-01-2024 και ώρα 15.00 στα γραφεία της ΕΦΟΑ (Υμηττού 267 2ος όροφος - υπεύθυνη παραλαβής προσφορών κα Νατάσα Παπαδημητρίου) σε κλειστό σφραγισμένο φάκελο. Για την παραλαβή κάθε υποβαλλόμενης προσφοράς θα υπογράφεται απόδειξη παραλαβής με την οποία θα πιστοποιείται και η κατάθεση της προσφοράς σε κλειστό σφραγισμένο φάκελο. Σε περίπτωση εκπρόθεσμης υποβολής ή υποβολής προσφοράς με οποιοδήποτε άλλο τρόπο ή υποβολής προσφοράς σε μη κλειστό φάκελο η προσφορά του ενδιαφερομένου απορρίπτεται χωρίς την οποιαδήποτε αξιολόγηση και δεν λαμβάνεται υπόψη.

**ΕΠΙΦΥΛΑΞΗ:**

Η ΕΦΟΑ διατηρεί το δικαίωμα μη ολοκλήρωσης ή ακύρωσης της παρούσας προκήρυξης ή ανάκλησης του προκηρυχθέντος διαγωνισμού αζημίως, σε περίπτωση που δεν παρασχεθούν οι απαιτούμενες άδειες τελέσεως του πρωταθλήματος. Επιπρόσθετα, κάθε ενδιαφερόμενος υποχρεούται να συμμορφούται με οποιαδήποτε προϋπόθεση που θα περιλαμβάνεται στη σχετική άδεια τέλεσης των αγώνων

**ΔΙΕΥΚΡΙΝΙΣΕΙΣ – ΠΛΗΡΟΦΟΡΙΕΣ**:

Κάθε ενδιαφερόμενος δύναται να υποβάλει έγγραφα αιτήματα παροχής διευκρινίσεων / πληροφοριών μέσω σχετικού ηλεκτρονικού μηνύματος στο e-mail info@efoa.gr υπόψη Επιτροπής Υλικού και Προμηθειών. Θα καταβληθεί κάθε δυνατή προσπάθεια για την άμεση παροχή των αιτουμένων διευκρινίσεων – πληροφοριών.

Η ΕΠΙΤΡΟΠΗ ΥΛΙΚΟΥ & ΠΡΟΜΗΘΕΙΩΝ

ΤΗΣ Ε.Φ.Ο.Α.